ກຽກກິສຖານເລືອກຕັ້ງເອົາ ປະທານາທິບໍດີຄົນໃໝ່
ປະຊາຊົນກຽກກິສຖານ ພາກັນອອກໄປປ່ອນບັດ ເອົາປະທານາທິບໍດີຄົນໃໝ່ ໃນວັນອາທິດມື້ນີ້ ໃນການເລືອກຕັ້ງ ຮອບຕັດສິນຊີ້ຂາດ.
ປະຊາຊົນຜູ້ມີສິດເລືອກຕັ້ງໃນ Kyrgyzstan ພາກັນອອກໄປປ່ອນບັດໃນວັນອາທິດມື້ນີ້ ເພື່ອເລືອກເອົາປະທານາທິບໍດີຄົນໃໝ່ ມີຜູ້ສະມັກຮັບເລືອກຕັ້ງ 16 ຄົນເຂົ້າແຂ່ງຂັນໃນການເລືອກຕັ້ງຄັ້ງທໍາອິດໃນປະເທດໃນ ເອເຊຍກາງແຫ່ງນີ້ ນັບແຕ່ມີການປະຕິວັດຢ່າງນອງເລືອດແລະຄວາມວຸ້ນວາຍລະຫວ່າງ ຊົນຊາດຊົນເຜົ່າເກີດຂຶ້ນໃນປີແລ້ວນີ້ ອະດີດປະທານາທິບໍດີ Kurmanbek Bakiyev ໄດ້ຖືກໂຄ່ນລົ້ມອອກຈາກຕໍາແໜ່ງໃນການລຸກຮືຂຶ້ນຢ່າງຮຸນແຮງໃນເດືອນເມສາປີ 2010 ຊຶ່ງໄດ້ເຮັດໃຫ້ປະຊາຊົນຫລາຍກວ່າ 90 ຄົນເສຍຊີວິດ ໃນຫລາຍໆສັບປະດາຕໍ່ມາ ປະຊາຊົນຈໍານວນເກືອບ 500 ຄົນເສຍຊີວິດໃນການປະທະກັນລະຫວ່າງສອງປະຊາຄົມພື້ນເມືອງ ຊາວ Kyrgyz ແລະຊາວ Uzbek ໃນພາກໃຕ້ຂອງປະເທດ ຜູ້ສະມັກທີ່ມີສຽງນໍາໜ້າແມ່ນອະດີດນາຍົກລົດຖະມົນຕີ Alnasbek Atambayev ນັກທຸ ລະກິດທີ່ລໍ້າລວຍຈາກພາກເໜືອຂອງ Kyrgyztan ທີ່ໃຫ້ຄໍາໝັ້ນສັນຍາວ່າ ຈະນໍາເອົາ ຄວາມຈະເລີນຮຸ່ງເຮືອງແລະສະຖຽນລະພາບມາສູ່ປະເທດທີ່ທຸກຈົນແຫ່ງນີ້ ຊຶ່ງປະຊາຊົນ ສ່ວນໃຫຍ່ເປັນຊາວມຸສລິມນັ້ນ ຄູ່ແຂ່ງຄົນສໍາຄັນຂອງທ່ານ Atambayev ມີຄື ອະດີດລັດຖະມົນຕີກະຊວງສຸກເສິນ Kam chibek Tashiyev ໃນຄະນະລັດຖະບານຂອງອະດີດປະທານາທິບໍດີ Bakiyev ແລະ ອະດີດປະທານສະພາແຫ່ງຊາດທ່ານ Adakhan Madumarov ຊຶ່ງທັງສອງທ່ານນີ້ມາ ຈາກພາກໃຕ້ຂອງປະເທດ ທ່ານນາງ Roza Otunbayeva ຊຶ່ງເປັນຜູ້ເປັນນໍາພາປະເທດມາຕັ້ງແຕ່ທ່ານ Bakiyev ຖືກໂຄ່ນລົ້ມໄປນັ້ບໍ່ໄດ້ສະມັກເຂົ້າແຂ່ງຂັນໃນການເລືອກຕັ້ງຄັ້ງນີ້ ຖ້າບໍ່ມີຄົນໃດໃນບັນດາຜູ້ສະມັກເລືອກຕັ້ງເຫລົ່ານີ້ ບໍ່ໄດ້ຮັບຄະແນນສຽງສະໜັບສະໜຸນ ຮອດ 50 ສ່ວນຮ້ອຍຂອງຈໍານວນບັດເລືອກຕັ້ງທັງໝົດ ກໍຈະມີການເລືອກຕັ້ງຮອບຕັດສິນ ຊີ້ຂາດໃນເດືອນພະຈິກຕໍ່ໜ້ານີ້